yn rhaid i gleifion fod yn barod i deithio yn bellach!! Fe eglurais ein bod yn yr ardal hon yn teithio pellter hir beth bynnag. Mae cau yr uned fasgwlaidd yn Bangor a'i symund i Glan Clwyn yn creu pryderon a mae yr awr euriadd yn cael ei ymestyn. Dipyn o gwynion ynglyn ag arwyddion cau ffordd yr A496, mae Priffyrdd Gwynedd wedi gofyn i'r arwyddion gael ei tynnu a bod y Cyngor ddim yn cefnogi cau yn llwyr. Mae contractwyr o BT Openreach wedi gosod arwyddion o'r fath yn anghywir mewn ardaloedd eraill. Bydd Gwynedd yn cario allan gwaith rhwng Dyffryn a Talybont ar yr A496 a Ffordd Gors y Gedol yn Mehefin. Fe gefais gyfarfod gyda swyddogion priffyrdd Adrian Williams a Dewi Evans ar y safle a mae gennai adroddiad arwahan. Mae yr Amrywiolyn India o COVID 19 yn agos yn Mhorthmadog. Mae tim Profi, Olrhain a Diogelu Gwynedd yn ymglymedig gyda ffatri ag ysgol yn Borth y Gest. Mae rhaid i ni fod yn wyliadwrus oherwydd mae yr Amrywiolyn India yn lledaenu yn hawdd. RYDYM wedi gwneud yn dda ofnadwy yn yr ardal hon i gymharu ag ardaloedd eraill a mae gweithwyr mewn siopau lleol wedi gwneud yn dda iawn ar ein rhan. Cadwch yn saff, cadwch yn iach. 'Rwyf ar gael ar 01341242758 neu e.joneswilliams@btinternet.com Ar nodyn pellach cafwyd wybod gan y Cyng. Eryl Jones Williams hwyrach bydd tren yn cael ei gario ar hyd y ffordd trwy stryd Bermo ar yr 2il o'r mis hwn.

### Adrodiad cyfarfod Bandeang Cyflym 14eg o Fai Nodiadau gan Ben Cartwright

Eglurodd Ben Cartwright y cefndir i'r prosiect. Er gwybodaeth mae bron i 280 o gyfeiridadau yn Nyffryn Ardudwy yn gymwys am dalebau Llywodraeth a gall gael eu addo ar gyfer cyflenwi y gost o gytundeb i Openreach i ddod a cebl ffibr i'r cyfeiriadau hynny. Mae safle addo yn fyw lle gall y talebau cael eu addo ag mae ar hyn o bryd ar 33%. 'Rydym angen ymgyrch arall i gyrraedd y targed o £270k. Mae bob taleb preswyl yn werth £1,500 a bob taleb busnes yn werth £3,500. Fe fydd Llywodraeth Cymru yn dyblu gwerth y talebau hyn mewn rhai cyfeiriadau ond nid yw hyn wedi cael ei adnabod ar y safle addo eto. Fe adroddodd Eryl Jones Williams ar ol diddordeb gweddol isel, ei fod wedi derbyn galw cryf am well cyswllt rhyngrwyd yn y gymuned, yn enwedi yn goleuni Covid a oedd yn golygu bod mwy o fobl yn gwario mwy o amser adref. Er hynny, mae hefyd wedi bod adborth o'r gymuend bod angen i'r neges fod yn gliriach mewn unrhyw ymrwymiad cymunedol. Fe awgrymodd Paul Sandham ymgyrch post dafliad gan ddilyn i ymweld o ddrws i ddrws gyda iPad i egluro y cynllun ag hwyrach helpu pobl i arwyddo i fyny ar y safle addo yn syth. Fe awgrymodd Annwen Davies y gall hwn godi pryderon yn yr hinsawdd presennol gyda Covid ond gallem ailrybuddio pobl y byddem yn ymweld ar y post dafliad. Hefyd fe fynegodd y manteision o ymgyrchu a fidio a cyfryngau cymdeithasol. Fe adroddodd Elin Parry and Tomos Jones bod Menter Mon yn gallu helpu hefo taflenni a post dafliad ond ar hyn o bryd maen't yn aros am aelod newydd o staff a fydd yn canolbwyntio ar y prosiectau bandeang ag i fod i gychwyn yn Mehefin. Mynegodd Gwion Llwyd y pwysigrwydd o'r ymgyrchu o ddrws i ddrws i helpu pobl i arwyddo i fyny ag hefyd bod cefnogaeth y Cyngor Cymuned yn hyn yn gallu mynd yn bell i argyhoeddi pobl o'r budd ar amhleidioldeb o'r cynllun. Fe awgrymodd Eryl Jones Williams bod dau aelod o'r Cyngor Cymuned hwyrach yn gallu helpu, Mike Tregenza a Steffan Chambers. Fe gynnigodd Paul Sandham gefnogaeth gyda'r ymdrech o ddrws i ddrws. Fe ofynnodd Ben Cartwright a fyddai Annwen Davies neu Paul Sandham wneud ymholiadau ynglyn ar sefyllfa diweddaraf Llywodraeth Cymru ynglyn a talebau topio fyny, a ydynt yn dal yn fyw? Fe awgrymodd hefyd i gynnwys Openreach Jamie Edwards yn y cyfarfod nesa. Fe awgrymodd Annwen Davies bydd yr alwad nesa hwyrach yn cael ei drefnu pan mae gennym daflen newydd i'w rhannu.

### 6.8 CEISIADAU CYNLLUNIO Gosod giatiau mynedfa drydanol - Crafnant, Dyffryn Ardudwy (NP5/58/609C)

Cefnogi y cais hwn.

Mynedfa cerbydau newydd i gynyddu gwelededd, cau mynedfa bresennol, trac mynedfa newydd ac estyniad i'r cwrtil - Llety'r Deryn, Dyffryn Ardudwy (NP5/58/632A) Cefnogi y cais hwn.